Cuneiform Tablet Kt c/k 963 (AKT 9a 157)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na li-ip-tí-IŠTAR qí-bí-ma um-ma na-ḫi-iš-tum-ma a-ḫi a-ta tí-dí-ma šu-ma lá ku-a-tí ma-ma-an i-šu mì-šu ša ta-áš-pu-ra-ni um-ma a-ta-ma KÙ.BABBAR-áp DAM.GÀR a-na a-ma-tim ta-le-qé i pí ša a-na ḫa-lu-qí-kà ú a-na ḫa-lá-qí-a i-za-zu lá ta-áš-ta-pu 32 ma-na KÙ.BABBAR i-na a-lim{ki} a-ni-im na-dí lá-ma a-šùr-ša-dí-li a-na a-lim{ki} i-li-kà-ni áš-me-ma ki-ma KÙ.BABBAR e-ri-bi a-na-kam a-na ša ki ku-a-tí a-li-ik-ma um-ma a-na-ku-ma a-wi-lúm lam-nu-um mì-šu-um e-en₆ a-ḫi-a ú-kà-al-ma ta-áš-ta-pí-a i-nu-mì ša ṭup-pá-am a-nim ta-áš-ta-wu-ú a-na ba-tí-qí-im pá-ni-im KÙ.BABBAR 1 GÍN dí-in-ma ṭup-pá-am lu-lá-sí-mu-nim ší-mu-um ša-im ki-ma ni-iš-me-ú-ni É-bé-tim šál-ša-at ší-mu-um i-ta-ba-al lá li-bi DINGIR-li-e a-šùr-i-mì-tí a-na ší-im-tí-šu i-ta-lá-ak a-na-ku a ba na kam mu kà ri tum a-<gap>-<gap> lá i-ta-áb-ší-ma e-na-a i-dá-ag-lá